དེ་བཞིན་དེ་རིང་གི་ཚོགས་འདུ་འདིའི་ནང་ཧ་ལམ་རྒྱལ་ཁབ་༢༠ཙམ་ནས་སྡེ་ཚན་ཁག་མང་པོ་ཞིག་ནས་ཚོགས་བཅར་བ་༢༢༠ཙམ་འདིར་ཕེབས་ཡོད་པ་དེ་དག་ཚང་མས་བཀའ་ཤག་གི་དགོངས་པ་ནང་བཞིན་འདས་པའི་ལོ་༥༠དང་།གལ་ཏེ་མ་འོངས་པར་ལོ་༥༠ལྷག་པ་ཡིན་ན།གང་འདྲ་བྱེད་ཀྱི་རེད།དེའི་སྒང་གྲོས་བསྡུར་བྱེད་རྒྱུ།ལྷག་པར་ང་ཚོའི་རོགས་ཚོགས་རྙིང་པ་དང་གསར་པ།དེ་བཞིན་རོགས་སྐྱོར་བྱེད་རྒྱུའི་འདོད་པ་ཡོད་པ་དང་འབྲེལ་བ་ཆད་པ་ཚང་མ་རུབ་རུབ་བཟོས་པའི་ཐོག་ནས་སྡིངས་ཆ་མཉམ་སྤུངས་ཀྱིས་འཆར་གཞི་བཟོས་པ་རེད།ཚོགས་འདུ་འདི་ཉིད་གང་ཐུབ་ཕན་ཐོགས་ལྡན་པ་ཡོང་རྒྱུའི་རེ་བ་དང་ཡིད་ཆེས་བྱེད་ཀྱི་ཡོད།ཚོགས་འདི་བརྒྱུད་སྤྱི་ཚོགས་ལ་རང་བཙན་ཡོད་མཁན་གྱི་རྒྱལ་ཁབ་ཡིན་ནའང་མི་མང་ཚང་མའི་བདེ་བ་སྡུག་བསྔལ་བརྒྱ་ཆ་༡༠༠ཐམ་པ་ལྟ་ཐུབ་མཁན་ཡོང་ཐུབ་ཐབས་མེད།ང་རང་ཚོ་ནི་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་ཐུགས་རྗེ་བཀའ་དྲིན་ལ་དང་།མི་ཐོག་རྒན་པ་རྣམས་ཀྱིས་བཀའ་དྲིན་ལ་བརྟེན་ནས་ད་ལྟ་འཚོ་བཞིན་ཡོད་སྟབས།མ་འོངས་པར་ད་དུང་ཡར་རྒྱས་ཇི་ཙམ་གཏང་དགོས་འདུགག་བར་འཐུས་ཤོར་འདུགདེ་དག་ལ་བགྲོ་གླེང་གཙོ་བོ་བྱེད་པའི་ཐོག་ནས་བརྗོད་གཞི་དེ་དག་བཞག་པ་རེད།དེར་བརྟེན་རྣམ་པ་ཚོ་འདིའི་ཐོག་ཆ་ཤས་གང་མང་བཞེས་རྒྱུའི་རེ་བ་བྱེད་ཀྱི་ཡོད།